Source: https://omeste.sk/byvaly-starosta-obce-pri-novom-meste-nad-vahom-chcel-zavrazdit-svoju-manzelku-sud-ho-poslal-na-20-rokov-za-mreze/
Timestamp: 2019-05-25 01:34:38+00:00
Document Index: 9392332

Matched Legal Cases: ['Súd ', 'súd ', 'Súd ', 'súd ', 'Súd ', 'súd ']

Bývalý starosta obce pri Novom Meste nad Váhom chcel zavraždiť svoju manželku: Súd ho poslal na 20 rokov za mreže!
Nové Mesto nad Váhom Krimi Bývalý starosta obce pri Novom Meste nad Váhom chcel zavraždiť svoju manželku:...
20 rokov. Presne na toľko Okresný súd v Trenčíne v utorok odsúdil bývalého starostku obce Višňové pri Novom Meste nad Vahom. Súd ho totiž uznal vinným z vraždy v štádiu pokusu. Odsúdený muž sa chce odvolať.
Všetko začalo manželskou hádkou. Manžel a vtedajší starosta obce Višňového podozrieval svoju ženu z nevery. Keď povedela, že sa chce rozviesť Jaroslav B. vytiahol zo saka zbraň a na ženu vystrelil – trafil do ruky a hrude. Našťastie prežila. Muž bol aj napriek strachu exmanželky stíhaný na slobode. V utorok prišla správa, na ktorú žena čakala od roku 2014. Okresný súd v Trenčíne totiž poslal obvineného muža na 20 rokov za mreže a uznal ho vinným z vraždy v štádiu pokusu.
“Súd ho zaradil do ústavu na výkon trestu s maximálnym stupňom stráženia. Obžalovanému súd zároveň uložil trest prepadnutia revolveru, poškodenej musí podľa rozsudku uhradiť viac ako 34.000 eur a Všeobecnej zdravotnej poisťovni škodu takmer 2000 eur,” uvádzajú topky.sk.
Ako však uviedol obhajca, rozsudok neakceptujú a podajú odvolanie na Krajský súd. Exmanželka sa i naďalej obáva o svoj život, ako uviedla, zvažuje požiadať o policajnú ochranu.